Olaus Rudbeckius la juna

Olof RUDBECK, la juna (* Västerås, la 15-an de marto 1660 - Upsalo, la 23-an de marto 1740)Personensuche estis sveda anatomo, esploristo, naturalisto, botanikisto, ornitologo, profesoro de Medicino kaj trifoje rektoro de la Universitato de Upsalo (1708, 1715 kaj 1724). Li estis instruisto de Karolo Lineo kaj dum kelkatempo studis la rilatojn inter la samea kaj hebrea lingvoj. Lia filino, Wendela Rudbeck (1668-1710)Geneall, edziniĝis al Petrus Olai Nobelius (1656-1707)eivorgrafsund.se, kaj el tiu devenantaro naskiĝis Alfred Nobel, fondinto de la fama Premio Nobel.

 Biografio 
Edukita de sia patro Olof Rudbeck la maljuna, li diplomiĝis, en 1686, en Medicino en la Universitato de Upsalo, defendante la tezon "De propagatione plantarum"Pri la dissemado de la plantaro.. En tiu sama jaro li komencis labori kiel asistanto en la kurso de Medicino, sed, en la venonta jaro, li komencis vojaĝi tra Eŭropo kie li konis Brition, Germanion kaj Nederlandon. En 1690, li konkeris la diplomon pri doktoriĝo en la Universitato de Utrecht, en Nederlando, kaj en 1691, li reiris al Svedio. En 1692, li sukcedis sian patron en la katedro de Medicino kaj Botaniko de la Universitato de Upsalo, reliefigante sin kiel bonega botanikisto kaj ornitologo.

En 1695, liaj interesoj pri Natura Historio kondukis lin al integriĝo de esplorvojaĝo al Laponio, enkorpiĝinte en ekspedicio sponsorita de la reĝo Karlo la 11-a). La celo de tiu ekspedicio estis la studado de la natura historia, speciale en la montaraj regionoj. Li havis la intencon publikigi la konkludojn de sia verko en 12 volumoj, kiuj estis pretaj publikigotaj, kiam en 1702, granda brulado atingis Upsalon, detruinte lian domon kaj lian nepublikigitan verkon. Tiamaniere ke, el lia vojaĝo, nur unu volumo restis, kiu estis publikigita en 1701, entenanta kolorplenan albumon kune kun 250 gravuraĵoj de birdoj, floroj kaj diversajn pejzaĝojn, verko kiu senmortigis lin.

Daŭrigante la lingvajn spekulaciojn komencitajn de sia patro, ĉirkaŭe de 1700, li forlasis siajn studojn pri natura historio kaj sin ekdedicis al lingvistiko, intencante establigi rilaton inter la samea kaj hebrea lingvoj. Kiel agnosko por liaj studoj, kaj postmorte por lia patro, li estis altigita al nobleco en 1719, kiel naturalizita nobelulo kaj en 1739 li estis nomumita kuracisto de la reĝa domo.

Lia lernanto kaj mentoro de liaj filoj, la botanikisto Karolo Lineo (1707-1778), liaomaĝe, donis al botanika genro la nomon "Rudbeckia" kaj priskribis multajn el la specioj entenataj en sia gravuraĵoj.

 Verkoj 
 Nova Samoland, sive Lapponia illustrata (Uppsala, 1701)
 Ichthyologia biblica (Uppsala, 1705)
 De propagatione plantarum, 1685, lia universitata tezo
 De fundamentali plantarum notitia rite acquirenda, 1690
 Hortus botanicus - 1685
 Dissertatio de fundamentali plantarum notitia rite acquirenda - 1691

 Literaturo 
 Chalmers' biography
 Svenskt biografiskt handlexikon
 Nordisk familjebok
 Virtual International Authority File
 Bibliothèque Nationale de France
 WorldCat Identities

 Vidu ankaŭ 
 Johannes Rudbeckius (1581-1646)Personensuche episkopo de Västerås kaj lia avo
 Andreas Drossander (1648-1696)Svenskt Biografiskt Lexikon
 Johan Stensson Rothman(1684-1763)Personensuche
 Peter Artedi (1705-1735)Linnaeus.uu.se
 Nils Rosén von Rosenstein (1706-1773)Personensuche
 Ludwig Nobel (1831-1888)Find a grave
 Alfred Nobel (1833-1896)Explicatorium

 Referencoj 

Olof, la Juna
Kategorio:Svedaj anatomoj
Kategorio:Svedaj zoologoj
Kategorio:Svedaj nobeloj
Kategorio:Svedaj kuracistoj
Kategorio:Svedaj ornitologoj
Kategorio:Svedaj botanikistoj
Kategorio:Universitato de Upsalo
Kategorio:Karolo Lineo